ଲକ୍ଷ୍ନୌଃ ଉତ୍ତର ପ୍ରଦେଶର ପିଲିଭିଟ ଜିଲ୍ଲାରେ ସେପ୍ଟେମ୍ବର ୭ ତାରିଖରେ ଗଣଧର୍ଷଣର ଶିକାର ହୋଇଥିବା ଦଳିତ ନାବାଳିକା ଶେଷରେ ଜୀବନ ମରଣ ସହ ଯୁଦ୍ଧ କରି ହାର ମାନିଛି। ଗଣଧର୍ଷଣର ୧୨ ଦିନ ପରେ ୧୬ ବର୍ଷିୟା ନାବାଳିକା ସବୁଦିନ ପାଇଁ ଅଖିବୁଜିଛି ହସ୍ପିଟାଲ ବେଡରେ। ନାବାଳିକାକୁ ଗଣଦୁଷ୍କର୍ମ ପରେ ଦୁର୍ବୃତ୍ତମାନେ ନାବାଳିକା ଦେହରେ ଲଗାଇଦେଇଥିଲେ ନିଆଁ। ଗୁରୁତର ଅବସ୍ଥାରେ ନାବାଳିକା ଲକ୍ଷ୍ନୌର ଏକ ହସ୍ପିଟାଲରେ ଚିକିତ୍ସିତ ହେଉଥିଲା।
ପିଲିଭିଟ ଜିଲ୍ଲାର କୁନୱାରପୁର ଗ୍ରାମରେ ଜଣେ ୧୬ ବର୍ଷୀୟା ନାବାଳିକାକୁ ଦୁଇ ଅଭିଯୁକ୍ତ ଗଣଦୁଷ୍କର୍ମ କରିବା ପରେ ତାକୁ ହତ୍ୟା କରିବାକୁ ତା ଦେହରେ ଡିଜେଲ ଢାଳି ନିଆଁ ଲଗାଇ ଦେଇଥିଲେ। ତାର ଚିତ୍କାର ଶୁଣି ପରିବାର ଲୋକେ ନାବାଳିକାକୁ ଗୁରୁତର ଅବସ୍ଥାରେ ଉଦ୍ଧାର କରିବା ସହ ହସ୍ପିଟାଲରେ ଭର୍ତ୍ତି କରିଥିଲେ। କିନ୍ତୁ ଚିକିତ୍ସାଧୀନ ଅବସ୍ଥାରେ ଘଟଣାର ୧୨ ଦିନ ପରେ ନାବାଳିକାର ମୃତ୍ୟୁ ହୋଇଛି। ଏହି ଘଟଣାରେ ପୂର୍ବରୁ ପୁଲିସ ଦୁଇ ଅଭିଯୁକ୍ତଙ୍କୁ ଗିରଫ କରି ପକ୍ସୋ ଆକ୍ଟରେ ମାମଲା ରୁଜୁ କରି ଜେଲ ପଠାଇଦେଇଛି।
ତେବେ ଉତ୍ତର ପ୍ରଦେଶରେ ଦଳିତ ମହିଳା ବା ନାବାଳିକାଙ୍କ ପ୍ରତି ନିର୍ଯାତନା ଶୀର୍ଷରେ ପହଞ୍ଚି ଯାଇଛି। ଗତ ଶନିବାର ଦିନ ଜଣେ ୧୫ ବର୍ଷୀୟା ଦଳିତ ନାବାଳିକାର ମୃତଦେହ ରାଜ୍ୟର ବୁଦାଉନ ରେଳ ଧାରଣା ନିକଟରୁ ଉଦ୍ଧାର ହୋଇଥିଲା। ନାବାଳିକାକୁ ଧର୍ଷଣ ପରେ ମାରି ଦିଆଯାଇଥିବା ଥିବା ଅଭିଯୋଗ ହୋଇଥିଲା।
ସେହିପରି ଗତ ସପ୍ତାହରେ ଦୁଇ ଦଳିତ ଭଉଣୀଙ୍କ ଝୁଲନ୍ତା ମୃତଦେହ ଉଦ୍ଧାର କରାଯାଇଥିଲା ଉତ୍ତର ପ୍ରଦେଶର ଲକ୍ଷ୍ମୀପୁର ଖେରି ଅଞ୍ଚଳରୁ। ପୋଷ୍ଟମର୍ଟମ ପରେ ଉଭୟଙ୍କ ସହ ଦୁଷ୍କର୍ମ ହୋଇଥିବା ସ୍ପଷ୍ଟ ହୋଇଥିଲା।
ଲକ୍ଷ୍ନୌଃ ଉତ୍ତରପ୍ରଦେଶ ମୋରାଦବାଦର ଅସଲତପୁରରେ ଅଗ୍ନିକାଣ୍ଡ। ତିନିମହାଲ ବିଶିଷ୍ଟ କୋଠ ଘରେ ଏହି ଅଗ୍ନିକାଣ୍ଡ ଘଟିଛି। ଖବର ପାଇ ଘଟଣା ସ୍ଥଳରେ ପୋଲିସ ସହ ଅଗ୍ନିସମ ବିଭାଗର ୫ଟି ଦମକଳ ବାହୀନି ପହଞ୍ଚି ନିଆଁକୁ ଆୟତ୍ତ କରିବା ସହ ଉଦ୍ଧାର କାର୍ଯ୍ୟ ମଧ୍ୟ ଜାରି ରହିଥିଲେ। ଏହି ଘଟଣାରେ ୮ଜଣଙ୍କୁ ଜୀବିତ ଉଦ୍ଧାର କରାଯାଇଥିବା ବେଳେ ୫ ଜଣଙ୍କ ମୃତ୍ୟୁ ହୋଇଥିବା ସୂଚନା ଦେଇଛନ୍ତି ମୁରାଦାବାଦର ସିଏଫଓ ମୁକେଶ କୁମାର।
ଆଜି ୭୬ତମ ସ୍ୱାଧୀନତା ଦିବସ। ସମଗ୍ର ଦେଶ ସ୍ୱାଧୀନତା ଦିବସ ପାଳନ କରୁଥିବା ବେଳେ ପୋଲିସ ଥାନା ଭିତରେ ଦେଖିବାକୁ ମିଳିଛି ନାଗିନ ଡ୍ୟାନ୍ସ। ସ୍ୱାଧୀନତା ଦିବସର ୭୫ ବର୍ଷ ପୂର୍ତ୍ତି ଅବସରରେ ପୋଲିସ ବାବୁଙ୍କ ନାଗିନ ଡ୍ୟାନ୍ସ। ପ୍ରଥମେ ଦେଶାତ୍ମବୋଧକ ଗୀତ ଗାଇ ସ୍ୱାଧୀନତା ଦିବସ ପାଳନ କରିବା ପରେ ନାଗିନ ଡ୍ୟାନ୍ସରେ ଝୁମୁଥିବା ଭିଡିଓରେ ଦେଖିବାକୁ ମିଳିଛି। ଏହି ନାଗିନ ଡ୍ୟାନ୍ସର ଭିଡିଓ ଏବେ ସୋସିଆଲ ମିଡିଆରେ ଖୁବ ଭାଇରାଲ ହୋଇଥିବା ଦେଖିବାକୁ ମିଳିଛି। ହଁ ଆମେ କହୁଛୁ ଉତ୍ତରପ୍ରଦେଶ ପିଲିଭିତ ଜିଲ୍ଲା ପୁରାଣପୁର ଥାନା କଥା। ଏଠାରେ ସ୍ୱାଧୀନତା ଦିବସରେ ପତାକା ଉତ୍ତୋଳନ କରାଗଲା। ଦେଶାତ୍ମବୋଧକ ଗୀତ ବି ବୋଲା ହେଲା। ଏହାପରେ ଆରମ୍ଭ ହୋଇଗଲା ନାଗିନ ଡ୍ୟାନ୍ସ। ଇନସ୍ପେକ୍ଟରଙ୍କଠାରୁ ଆରମ୍ଭ କରି ଥାନା ଭିତରେ ଥିବା ସମସ୍ତ ପୋଲିସ କର୍ମଚାରୀ ଖୁସିରେ ନାଚିବାକୁ ଲାଗିଲେ। ଏମିତିରେ ପୋଲିସ କର୍ମଚାରୀଙ୍କୁ ବର୍ଷକ ମଧ୍ୟରେ ଖୁବ କମ ଛୁଟି ମିଳିଥାଏ। ତେଣୁ ଆଜାଦୀ କି ଅମୃତ ମହୋତ୍ସବ ଅବସରରେ ପୀଲଭିତ ଥାନାରେ ପୋଲିସ କର୍ମଚାରୀମାନେ ଖୁଲମଖୁଲ୍ଲା ନାଚିଥିବା ଭିଡିଓରେ ଦେଖିବାକୁ ମିଳିଛି।
ଉତ୍ତରପ୍ରଦେଶଃ ଉତ୍ତରପ୍ରଦେଶ ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟନାଥଙ୍କ ବଡ ନିଷ୍ପତ୍ତି। ଯୋଗୀ ଏକ ନୂଚନ ପରିବାର କଲ୍ୟାଣ କାର୍ଡ ଯୋଜନା କରିଛନ୍ତି। ଏହା ଅଧିନରେ ରାଜ୍ୟର ସମସ୍ତ ପରିବାରକୁ ମ୍ୟାପିଂ କରି ଏକ ଫ୍ୟାମିଲି କାର୍ଡ ପ୍ରସ୍ତୁତ କରାଯିବ। ଏହି ଫ୍ୟାମିଲ କାର୍ଡ ୧୨ ଅଙ୍କ ବିଶିଷ୍ଟର ହେବ। ଏହି କାର୍ଡ ସାହାର୍ଯ୍ୟରେ ସରକାର ପରିବାର ବିଷୟରେ ସମ୍ପୂର୍ଣ୍ଣ ତଥ୍ୟ ସଂଗ୍ରହ କରିବାରେ ସାହାର୍ଯ୍ୟ କରିବ।
କୁହାଯାଉଛି ଯେ, କାର୍ଡ ସାହାର୍ଯ୍ୟରେ ଯୋଗୀ ସରକାର ଲୋକଙ୍କୁ ସରକାରୀ ଯୋଜନାରୁ ରୋଜଗାର ଏବଂ ଚାକିରୀ ଦେବାରେ ସାହାର୍ଯ୍ୟ କରିବ। ନିକଟରେ ସିଏମ୍ ଯୋଗୀ ଆଦିତ୍ୟନାଥ ଏହି ବିଷୟରେ ଏକ ଉପସ୍ଥାପନା ଦେଖିଥିଲେ। ବର୍ତ୍ତମାନ ଏହି ଉପସ୍ଥାନକୁ କାର୍ଯ୍ୟକାରୀ କରିବାକୁ ସାମାଜିକ କଲ୍ୟାଣ ବିଭାଗକୁ ନିର୍ଦ୍ଦେଶ ଦେଇଛନ୍ତି। ପରିବାର ପରିଚୟ ପତ୍ର ପାଇଁ ରାଶନ କାର୍ଡରୁ ତଥ୍ୟ ସଂଗ୍ରହ କରିବାପାଇଁ ପ୍ରସ୍ତୁତି ଚାଲିଛି। ଯଦି ଏପରି ହୁଏ ତେବେ କିଛି ଦିନ ମଧ୍ୟରେ ୬୦ ପ୍ରତିଶତ ପରିବାର ଏହି ଯୋଜନା ସହ ଯୋଡି ହେବ।
କୁଆଡ଼େ ଗଲା ଗ୍ୟାଙ୍ଗଷ୍ଟର ବିକାଶ ଦୁବେ ଫାଇଲ୍ ?
କୁଆଡ଼େ ଗଲା ଗ୍ୟାଙ୍ଗଷ୍ଟର ବିକାଶ ଦୁବେ ଫାଇଲ୍। ପୁଲିସ ଏନକାଉଣ୍ଟରରେ ନିହତ ବିକାଶ ଦୁବେର ଫାଇଲ୍ କେମିତି ହଜିଗଲା। କିଏ ହଜାଇଲା। ଏହା ଇଛାକୃତ ନୁହେଁ ତ। ୨୦୨୦ରେ ୟୁପି ପୁଲିସର ଏନକାଉଣ୍ଟରରେ ମୃତ୍ୟୁବରଣ କରିଥିବା କୁଖ୍ୟାତ ଗ୍ୟାଙ୍ଗଷ୍ଟର୍ ବିକାଶ ଦୁବେର ରେକର୍ଡ ହଜାଇଦେଇଥିବା ସରକାରୀ ଅଧିକାରୀଙ୍କ ବିରୁଦ୍ଧରେ ଶୃଙ୍ଖଳାଗତ ଆକ୍ସନ ନେବାକୁ ସୁପାରିଶ କରିଛନ୍ତି ତଦନ୍ତ କମିଶନ। ସୁପ୍ରିମକୋର୍ଟର ଅବସରପ୍ରାପ୍ତ ବିଚାରପତି ଜଷ୍ଟିସ୍ ବି.ଏସ. ଚୌହ୍ୱାନଙ୍କ ନେତୃତ୍ୱରେ ଗଠିତ ତଦନ୍ତ କମିଶନ ଏହି ସୁପାରିଶ କରିଛନ୍ତି। ସୁପାରିଶ ପଛରେ ଆଧାରକୁ ଦେଖିଲେ ଏଥିରେ ପୁଲିସ ସଂସ୍କାର, ବଦଳି, ପୋଷ୍ଟିଂ, ସିଆରପିସି, ଅନ୍ୟାନ୍ୟ ଆଇନଗତ ସଂସ୍କାର, ସରକାରୀ ଓକିଲ, ପବ୍ଲିକ ପ୍ରସିକ୍ୟୁଟର, ସର୍ଭିସ ଅଫ ସମନ୍, ହ୍ୟାଣ୍ଡକଫ୍, ବିକାଶ ଦୁବେର ଅପରାଧିକ ରେକର୍ଡ ସମ୍ପର୍କିତ ନିଖୋଜ ଫାଇଲ ଅଛି। ଜୁଲାଇ ୨୨, ୨୦୨୦ରେ ସୁପ୍ରିମକୋର୍ଟ ୟୁପି ସରକାରଙ୍କ ଡ୍ରାଫ୍ଟ ନୋଟିଫିକେସନକୁ ଅନୁମତି ଦେଇଥିଲେ। ଯେଉଁଠି ୩ ଜଣିଆ ତଦନ୍ତ କମିଶନର ନେତୃତ୍ୱ ନେବାକୁ ଅବସରପ୍ରାପ୍ତ ବିଚାରପତି ଚୌହ୍ୱାନଙ୍କୁ ଦାୟିତ୍ୱ ଦିଆଯାଇଥିଲା।
Madhya Pradesh, July 09 (ANI): Police personnel arrest Vikas Dubey, the main accused in the Kanpur encounter case, at the Mahakal temple, in Ujjain on Thursday. (ANI Photo)
ଏପ୍ରିଲ ୨୦୨୨ରେ ତଦନ୍ତ କମିଶନ ୟୁପି ପୁଲିସକୁ କ୍ଲିନଚିଟ୍ ଦେଇଥିଲେ। ବିକାଶ ଦୁବେ ଓ ତାହାର ୫ ଜଣ ସହଯୋଗୀଙ୍କୁ ୟୁପି ପୁଲିସ କରିଥିବା ଏନକାଉଣ୍ଟରରେ କୌଣସି ତୃଟି ପାଇନଥିଲେ ତଦନ୍ତ କମିଶନ। ଯୁପି ପୁଲିସର ଭୁଲ୍ଭଟକାକୁ ନେଇ କୌଣସି ପ୍ରମାଣ ବି ପାଇନଥିଲେ ତଦନ୍ତ କମିଶନ। ବିକାଶ ଦୁବେ ଓ ତାହାର ୫ ସହଯୋଗୀଙ୍କୁ ୨୦୨୧ ଜୁଲାଇରେ ପୁଲିସ ଏନକାଉଣ୍ଟର କରିଥିଲା। ସୁପ୍ରିମକୋର୍ଟ ୟୁପି ସରକାରଙ୍କୁ ନିର୍ଦେଶ ଦେଇଥିଲେ କି, ଗ୍ୟାଙ୍ଗଷ୍ଟର ବିକାଶ ଦୁବେ ଏନକାଉଣ୍ଟର ପରେ ଏହାକୁ ନେଇ ତଦନ୍ତ କମିଶନ କରିଥିବା ସୁପାରିଶକୁ ତୁରନ୍ତ କାର୍ଯ୍ୟକ୍ଷମ କର। ଏପରିକି ତଦନ୍ତ କମିଶନଙ୍କ ରିପୋର୍ଟକୁ ସାର୍ବଜନୀନ କରିବାକୁ ସୁପ୍ରିମକୋର୍ଟ ଓ୍ୱେବସାଇଟରେ ଅପଲୋଡ୍ କରିବାକୁ ନିର୍ଦେଶ ଦେଇଥିଲେ ସର୍ବୋଚ୍ଚ ଅଦାଲତ। ପ୍ରଧାନ ବିଚାରପତି ଜଷ୍ଟିସ ଏନ.ଭି.ରମଣା, ଜଷ୍ଟିସ କ୍ରିଷ୍ଣା ମୁରାରୀ ଓ ହିମା କୋହଲୀଙ୍କ ଖଣ୍ଡପୀଠ ଏହି ନିର୍ଦେଶ ଦେଇଥିଲେ। ସୁପ୍ରିମକୋର୍ଟଙ୍କ ନିର୍ଦେଶକୁ ବି ଅନୁପାଳନ କରାଯାଇଥିଲା। କମିଶନଙ୍କ ସୁପାରିଶ ଭିତରେ ରହିଛି ପୁଲିସ ଆଧୁନିକୀକରଣ, ପୁଲିସ ଉପରେ କାମର ଚାପ କମାଇବା, ମହିଳା, ଦୁର୍ବଳ ବର୍ଗ, ଦିବ୍ୟାଙ୍ଗଙ୍କ ପ୍ରତି ମାନବୀୟ ସମ୍ୱେଦଶୀଳତା ମନୋଭାବ ଆପଣାଇବା ଆଦି ଥିଲା।
ଏହା ସହ ପ୍ରୟାଗରାଜ, ଆଗ୍ରା ଓ ମିରଟ୍ ସହରରେ ଅନ୍ୟ ବଡ଼ ସହର ଭଳି କମିଶନରେଟ୍ ସିଷ୍ଟମ ଲାଗୁ କରିବା, ସଂଗଠିତ ଅପରାଧ ନିୟନ୍ତ୍ରଣରେ ସ୍ପେଶିଆଲ ଆକ୍ଟକୁ କାର୍ଯ୍ୟକ୍ଷମ ସହ ସ୍ପେଶିଆଲ ସେଲ୍ ଖୋଲାଯାଉ। ସ୍ଥାନୀୟ ଗୁଇନ୍ଦା ସୂଚନାକୁ ସୁଦୃଢୀକରଣ କରିବା, କୁଖ୍ୟାତ ଅପରାଧୀଙ୍କୁ ଚିହ୍ନଟ ସହ ସେମାନଙ୍କ ଗତିବିଧି ଉପରେ ନିରନ୍ତର ନଜର ରଖିବା, ଅପରାଧକୁ ଚିହ୍ନଟ ଲାଗି ଭିଡିଓଗ୍ରାଫି, ତଦନ୍ତକାରୀ ଅଫିସରଙ୍କ କାର୍ଯ୍ୟାଳୟରେ ପର୍ଯ୍ୟାପ୍ତ ସିସିଟିଭି କ୍ୟାମେରା ଖଞ୍ଜାଯାଉ। ଗୋଟିଏ ଜିଲ୍ଲା କି ଗୋଟିଏ ଜାଗାରେ ଯେମିତି ଅଧିକ ଦିନ କୌଣସି ପୁଲିସ କି ରାଜସ୍ୱ ଅଫିସର ପ୍ରଶାସନିକ କଳକୁ ପ୍ରଭାବିତ କରି ରହିପାରିବେନି, ସେ ନେଇ ସ୍ୱତନ୍ତ୍ର ନୀତି କରନ୍ତୁ ସରକାର। ବିଶେଷ କରି ଆର୍ମ ଲାଇସେନ୍ସ, ଖଣିକୁ ଲାଇସେନ୍ସ ଦେଉଥିବା ଅଧିକାରୀ, ବାଲି ଓ ପଥର ଖଣିକୁ ଲାଇସେନ୍ସ ଦେଉଥିବା ଅଧିକାରୀଙ୍କ କ୍ଷେତ୍ରରେ ଏହାକୁ ଦୃଢ ଭାବରେ ଅନୁପାଳନ ହେଉ। ପୁଲିସ ହେପାଜତରୁ ଅନେକ ସମୟରେ ଅପରାଧୀ ଚମ୍ପଟ ମାରୁଥିବା ଓ ଏହା ପରେ ତାକୁ ଧରିବାକୁ ଯାଇ ଏନକାଉଣ୍ଟର କରିବାକୁ ପଡ଼ୁଥିବା ସ୍ଥିତି ବାବଦରେ ବି କମିଶନ ସୁପାରିଶ କରିଛନ୍ତି। କୋର୍ଟର ଅନୁମତି ନେଇ ହିଁ ଏଭଳି ଅପରାଧୀଙ୍କୁ ହ୍ୟାଣ୍ଡକପ୍ ପକାଇପାରିବେ ପୁଲିସ।
ଟ୍ରାଞ୍ଜିଟ୍ କି ରିମାଣ୍ଡରେ ନେଉଥିଲା ବେଳେ ଅପରାଧୀ ପୁଲିସକୁ ଚକମା ଦେଇ ଖସିଯିବାର ଅନେକ ନଜିର ରହିଛି। ତେବେ ତଦନ୍ତ କମିଶନର ପୁନର୍ଗଠନ କରିବାକୁ ସୁପ୍ରିମକୋର୍ଟରେ ଆଇନଜୀବି ଘନଶ୍ୟାମ ଉପାଧ୍ୟାୟ ପିଆଇଏଲ ଫାଇଲ୍ କରିଥିଲେ। ଏହାକୁ କୋଲ୍ଡ-ବ୍ଲଡେଡ୍ ମର୍ଡର ବୋଲି ଅଭିହିତ କରିଥିଲେ। ତଦନ୍ତ କମିଶନ ପ୍ୟାନେଲ ବିନା ତଦନ୍ତରେ ପୁଲିସକୁ କ୍ଲିନଚିଟ୍ ଦେଇ ଏଭଳି ରିପୋର୍ଟ ତିଆରି କରିଛନ୍ତି। କିନ୍ତୁ ସଲିସିଟର ଜେନେରାଲ ତୁଷାର ମେହେଟ୍ଟା ଓ ବରିଷ୍ଠ ଆଇନଜୀବି ହରିଶ ସାଲଭେ ଏହାକୁ ବିରୋଧ କରିଥିଲେ। ଯିଏ ୟୁପି ସରକାରଙ୍କ ପକ୍ଷରୁ କୋର୍ଟରେ ପ୍ରତିନିଧିତ୍ୱ କରୁଥିଲେ। ତଦନ୍ତ କମିଶନଙ୍କ ରିପୋର୍ଟ ଗୃହରେ ଉପସ୍ଥାପିତ ହୋଇସାରିଛି। ସେଥିଲାଗି ଏହି ମାମଲାକୁ ଏଇଠି ବନ୍ଦ କରିଦେବା ଉଚିତ୍। ଅଭିଯୋଗ ଓ ପ୍ରତି ଅଭିଯୋଗ ଚାଲିବ। ତିନି ଜଣିଆ ତଦନ୍ତ କମିଶନ ରିପୋର୍ଟ ଦେଇସାରିଛି।
ସମସ୍ତଙ୍କୁ ଏହି ରିପୋର୍ଟରେ ଖୁସି କରାଯିବ ବୋଲି କିଛି ଅର୍ଥ ନାହିଁ। କମିଶନ ରିପୋର୍ଟକୁ ଚ୍ୟାଲେଞ୍ଜ କରିବାର ପ୍ରଶ୍ନ ଉଠୁନି। ଏହା କୌଣସି ରାୟ ନୁହେଁ ଯେ, ଏହା ବିରୁଦ୍ଧରେ ଅପିଲ୍ କରାଯାଇପାରିବ। ତେବେ ଉଭୟ ପକ୍ଷର ଯୁକ୍ତି ଶୁଣିବା ପରେ ସୁପ୍ରିମକୋର୍ଟ ଏହି ମାମଲାକୁ ବନ୍ଦ କରିଦେଇଥିଲେ। ତଦନ୍ତ କମିଶନରେ ପୂର୍ବତନ ହାଇକୋର୍ଟ ବିଚାରପତି ଜଷ୍ଟିସ୍ ଶଶୀକାନ୍ତ ଅଗ୍ରଓ୍ୱାଲ ଓ ଅବସରପ୍ରାପ୍ତ ୟୁପିର ଡିଜିପି କେ.ଏଲ.ଗୁପ୍ତା ସଦସ୍ୟ ଥିଲେ। ଜୁଲାଇ ୩, ୨୦୨୦ ମଧ୍ୟରାତ୍ରିରେ ୮ ଜଣ ପୁଲିସ କର୍ମଚାରୀଙ୍କୁ ଆମ୍ୱୁସ୍ କରି ବିକାଶ ଦୁବେ ଓ ତାହାର ସହଯୋଗୀ ଗୁଳି କରି ହତ୍ୟା କରିଥିଲେ। ବିକାଶ ଦୁବେକୁ ଗିରଫ କରିବାକୁ ଡିଏସପି ଦେବେନ୍ଦ୍ର ମିଶ୍ରଙ୍କ ନେତୃତ୍ୱରେ ଯାଇଥିବା ଟିମ୍ ଆମ୍ୱୁସର ଶୀକାର ହୋଇଥିଲା। ଛାତ ଉପରୁ ପୁଲିସ କର୍ମୀଙ୍କ ଉପରକୁ ଗୁଳି କରିଥିଲେ ବିକାଶ ଓ ତାହାର ସହଯୋଗୀ। ଘର ଆଗରେ ବୁଲଡୋଜର ରଖି ଭୁଲ୍ ଗୁଇନ୍ଦା ସୂଚନା ବଳରେ ପୁଲିସକୁ ଚକମା ଦେବାରେ ସଫଳ ହୋଇଥିଲା ଦୁବେ ଗ୍ୟାଙ୍ଗ। ପରେ ଜୁଲାଇ ୧୦ରେ ଦୁବେକୁ ଏନକାଉଣ୍ଟର କରାଯାଇଥିଲା।
ଦୁବେକୁ ଗିରଫ କରି ଉଜ୍ଜୟିନୀରୁ କାନପୁର ନେଉଥିଲା ବେଳେ ପୁଲିସ କବଳରୁ ଖସିବାକୁ ଚେଷ୍ଟା କରିବାରୁ ପୁଲିସ ଗୁଳି କରିଥିଲା। ଆଉ ଏଭଳି ଏନକାଉଣ୍ଟର ପୁଲିସ ଜାଣିଶୁଣି କରିଥିବାର ଅଭିଯୋଗ ହେବାରୁ ଏହାକୁ ନେଇ ତଦନ୍ତ କମିଶନ ଗଠନ କରିଥିଲେ ସୁପ୍ରିମକୋର୍ଟ। ବିକାଶ ଦୁବେକୁ ଏନକାଉଣ୍ଟର ଆଗରୁ ତାହାର ୫ ସହଯୋଗୀଙ୍କୁ ଏନକାଉଣ୍ଟର କରିସାରିଥିଲା ପୁଲିସ।
ଉତ୍ତର ପ୍ରଦେଶରେ ଘର ନିର୍ମାଣକାରୀଙ୍କ ପାଇଁ ସୃଷ୍ଟି ହେବାକୁ ଯାଉଛି ବଡ ସଙ୍କଟ । କୋଇଲା ମୂଲ୍ୟରେ ୨୦୦ରୁ ୩୦୦ ପ୍ରତିଶତ ବୃଦ୍ଧି ଏବଂ ଜିଏସଟି ବୃଦ୍ଧି ପରେ ଉତ୍ତର ପ୍ରଦେଶ ବ୍ରିକ୍ସ ଆସୋସିଏସନ ଇଟାଭାଟି ବନ୍ଦ କରିବାକୁ ନିଷ୍ପତ୍ତି ନେଇଛି। ୨୦୨୨ ଅକ୍ଟୋବରରୁ ସେପ୍ଟେମ୍ବର ୨୦୨୩ ଯାଏ ଉତ୍ତରପ୍ରଦେଶରେ ବନ୍ଦ ରହିବ ଏହି ଉତ୍ପାଦନ। ପ୍ରତିବର୍ଷ ୧୨ ଲକ୍ଷ ଟନ କୋଇଲା ଏହି ଶିଳ୍ପ ପାଇଁ ମିଳିବାର ଥିଲା, କିନ୍ତୁ ଗତ ୪ ବର୍ଷ ମଧ୍ୟରେ ୭୬ ହଜାର ଟନ୍ କୋଇଲା ମିଳିଛି। ଅନ୍ୟପଟେ ବିଦେଶରୁ ଆସୁଥିବା କୋଇଲା ବହୁତ ମହଙ୍ଗା ହୋଇଥିବା ବେଳେ ୟୁପି ବ୍ରିକ୍ସ ଆସୋସିଏସନର ସରକାରୀ ଏବଂ ଅର୍ଦ୍ଧ ସରକାରୀ ନିର୍ମାଣରେ ଲାଲ ଇଟା ଉପରେ ଆଶିଂକ ନିଷେଦ୍ଧାଦେଶକୁ ନେଇ ଅସନ୍ତୋଷ ଦେଖାଦେଇଛି। ସେପଟେ ୟୁପି ବ୍ରିକ୍ସ ଆସୋସିଏସନ କହିଛି ଯେ କୋଇଲାର ମୂଲ୍ୟ ୩୫୦ ପ୍ରତିଶତ ବୃଦ୍ଧି କରାଯାଇଛି।
ଏପରିକି ଶ୍ରମ ଚୁକ୍ତିନାମା ଉପରେ ଜିଏସଟିକୁ ୧୨ ପ୍ରତିଶତକୁ ବୃଦ୍ଧି କରାଯାଇଛି। ଅନ୍ୟପଟେ ୨୦ ହଜାର ବର୍ଗଫୁଟରୁ ଅଧିକ ନିର୍ମାଣ ଏବଂ ସରକାରୀ ନିର୍ମାଣ କାର୍ଯ୍ୟରେ ପାଉଁଶରେ ନିର୍ମିତ ଇଟା ବ୍ୟବହାର ବାଧ୍ୟତାମୂଳକ ହେବ ବୋଲି ଜଣାପଡିଛି। ତେବେ ଏହି କାରଣରୁ ବ୍ରିକ୍ସ ଆସୋସିଏସନ ଏକ ବର୍ଷ ପାଇଁ ଇଟାଭାଟି ବନ୍ଦ କରି ଧର୍ମଘଟ କରିବାକୁ ନିଷ୍ପତ୍ତି ନିଆଯାଇଛି। ଯାହା ଘର ନିର୍ମାଣକାରୀଙ୍କ ଉପରେ ପ୍ରଭାବ ପକେଇବ ବୋଲି ଜଣାପଡିଛି।
ଉତ୍ତରାଖଣ୍ଡଃ ଟ୍ରକ ଧକ୍କାରେ ୫ କାଉଡିଆ ମୃତ, ୨ ଗୁରୁତର। ଏଭଳି ଅଭାବନୀୟ ଘଟଣା ଦେଖିବାକୁ ମିଳିଛି ଉତ୍ତରପ୍ରଦେଶ ହାଥରସରେ। ସୂଚନା ଅନୁଯାୟୀ, କାଉଡିଆମାନେ ହିରିଦ୍ୱାରରୁ ଗଙ୍ଗାଜଳ ଉଠାଇ ଗ୍ୱାଲିଅର ଅଭିମୁଖେ ବୋଲବୋମ୍ ଯାଉଥିବା ବେଳେ ଦ୍ରୁତ ଗତିରେ ଆସୁଥିବା ଏକ ଟ୍ରକ୍କ କାଉଡିଆଙ୍କ ଉପରେ ମାଡି ଯାଇଥିଲା। ଫଳରେ ଘଟଣା ସ୍ଥଳରେ ୫ କାଉଡିଆଙ୍କର ମୃତ୍ୟୁ ହୋଇଛି। ଏବଂ ୨ ଜଣ ଗୁରୁତର ହୋଇଛନ୍ତି। ତେବେ ଘଟଣା ସ୍ଥଳରେ ପୋଲିସ ପହଞ୍ଚି ଗୁରୁତର ମାନଙ୍କୁ ଉଦ୍ଧାର କରି ସ୍ଥାନୀୟ ମେଡିକାଲକୁ ପଠାଇଛି। ପ୍ରାଥମିକ ଚିକିତ୍ସା ପରେ ସେମାନଙ୍କୁ ଆଗ୍ରା ମେଡିକାଲ କଲେଜ ଓ ହସ୍ପିଟାଲରେ ଭର୍ତ୍ତି କରାଯାଇଛି। ତେବେ ଘଟଣାକୁ ନେଇ ପୋଲିସ ତଦନ୍ତ ଜାରି ରଖିବା ସହ ଡ୍ରାଇଭରକୁ ଅଟକ ରଖି ପଚରାଉଚାରା କରୁଛି।
ଏହି ଘଟଣାରେ ମୁଖ୍ୟମନ୍ତ୍ରୀ ଯୋଗି ଆଦିତ୍ୟନାଥ ଶୋକ ପ୍ରକାଶ କରିଛନ୍ତି। ମୃତକଙ୍କ ଆତ୍ମାକୁ ଶାନ୍ତି କାମନା କରିବା ସହ ମୃତକଙ୍କ ପରିବାରକୁ ସମବେଦନା ଜଣାଇଛନ୍ତି। ଆହାତମାନଙ୍କୁ ଉପଯୁକ୍ତ ଚିକିତ୍ସା ଯୋଗାଇଦେବାକୁ ସେ ଜିଲ୍ଲା ପ୍ରଶାସନ ଅଧିକାରୀଙ୍କୁ ନିର୍ଦ୍ଦେଶ ଦେଇଛନ୍ତି।
ଫିରୋଜାବାଦଃ ଉତ୍ତରପ୍ରଦେଶର ଫିରୋଜାବାଦରେ ଏକ ହୃଦୟ ବିଦାରକ ଦୁର୍ଘଟଣା ଘଟିଛି। ଏହି ଦୁର୍ଘଟଣା ଏତେ ଭୟଙ୍କର ଥିଲା ଯେ, ଯାହାକୁ ଶୁଣିଲେ ରୁମ ଟାଙ୍କୁରି ଉଠିବ। ଏକ ଟ୍ରକ ଦୁର୍ଘଟଣାରେ ଜଣେ ଗର୍ଭବତୀ ମହିଳାଙ୍କ ମୃତ୍ୟୁ ହୋଇଥିବା ବେଳେ ଗର୍ଭ ଫାଟି ଶିଶୁଟି ବାହାରକୁ ବାହାରି ଯାଇଥିଲା। ଘଟଣା ସ୍ଥଳରେ ପିଲାଟିକୁ ସୁରକ୍ଷିତ ଥିବା ଦେଖି ଲୋକମାନେ ଆଶ୍ଚର୍ଯ୍ୟ ହୋଇଯାଇଥିଲା। ଲୋକମାନେ ଏହାକୁ ଚମତ୍କାର ଶିଶୁ ଭାବରେ ସମ୍ୱୋଧନ କରିଛନ୍ତି। ତେବେ ଏହି ଦୁର୍ଘଟଣା ବୁଧବାର ଘଟିଛି। ଶିଶୁଟିକୁ ଫିରୋଜାବାଦର ଏକ ହସ୍ପିଟାଲରେ ଭର୍ତ୍ତି କରାଯାଇଛି।
ସୂଚନା ଅନୁଯାୟୀ, ଫିରୋଜବାଦ ଜିଲ୍ଲାର ନରଖୀ ଥାନା ଅର୍ନ୍ତଗତ ବାରତାର ଗାଁର। ଏକ ଦମ୍ପତି ବାଇକରେ ଯାଉଥିବା ବେଳେ ଭାରସମ୍ୟ ହରାଇ ପଡିଯାଇଥିଲେ। ଫଳରେ ଏହି ସମୟରେ ଆସୁଥିବା ଏକ ଟ୍ରକ ଚକ୍କା ତଳେ ଗର୍ଭବତୀ ଜଣଙ୍କ ଚାପି ହୋଇ ଯାଇଥିଲେ। ଘଟଣା ସ୍ଥଳରେ ତାଙ୍କର ମୃତ୍ୟୁ ହୋଇଥିବା ବେଳେ ପିଲାଟି ପେଟରୁ ବାହାରି ଆସି ୫ ଫୁଟ ଦୂରରେ ପଡିଥିଲା। ଘଟଣା ସ୍ଥଳରେ ପୋଲିସ ପହଞ୍ଚି ତଦନ୍ତି ଆରମ୍ଭ କରିଛି। ତେବେ ମହିଳା ଜଣଙ୍କ ୯ମାସର ଗର୍ଭବତୀ ଥିବା କୁହାଯାଉଛି। ଶିଶୁଟିକୁ ଜୀବନ୍ତ ଉଦ୍ଧାର କରି ନିକଟସ୍ଥ ଫିରୋଜାବାଦ ଜିଲ୍ଲା ହସ୍ପିଟାଲରେ ଭର୍ତ୍ତି କରାଯାଇଛି। ସେଠାରେ ଡାକ୍ତର ଶିଶୁଟିକୁ ଚିକିତ୍ସା କରି ସ୍ୱାସ୍ଥ୍ୟ ଅବସ୍ଥା ଭଲଥିବା କହିଛନ୍ତି।
ଶୁଭଲକ୍ଷ୍ମୀ ସାହୁଙ୍କ ରିପୋର୍ଟ।
ଜଣେ ଶିଳ୍ପପତି ଯିଏ କି ନିଜର ୬ ଶହ କୋଟି ଟଙ୍କାର ସମ୍ପତ୍ତି ଦାନ କରିଦେଇଛନ୍ତି । ଉତ୍ତରପ୍ରଦେଶ ର ଜଣେ ଶିଳ୍ପପତି ସରକାରଙ୍କୁ ସମସ୍ତ ସମ୍ପତ୍ତି ଦାନ କରି ଚର୍ଚ୍ଚାରେ । ଏ ଖବର ଶୁଣିଲେ ଆପଣ ଘାବରେଇଯିବେ ଯ କିନ୍ତୁ ଖବରଟି ସମ୍ପୁର୍ଣ ସତ୍ୟ । ବର୍ତ୍ତମାନ ସମସ୍ତେ ସମ୍ପତ୍ତି ସଞ୍ଚୟ କରି ଆରାମ ଅୟସରେ ଜୀବନ କଟାଇବାକୁ ଚାହୁଁଛନ୍ତି ସେତେବେଳେ ଏହି ସିଳ୍ପପତି ଜଣକ ମୋହମାୟାରୁ ଦୁରରେ ରହି ନିଜର ସମସ୍ତ ସମ୍ପତ୍ତି ଦାନ କରିଦେଇଛନ୍ତି ବାସ୍ତବରେ ସେ ସମସ୍ତଙ୍କ ପାଇଁ ଉଦାହାରଣ ।
ଦେଶରେ ନିଶ୍ଚିୟ ଏଭଳି ଘଟଣା ବିରଳ । କିଏ ସେହି ଶିଳ୍ପପତି ଯିଏ ନିଜର ୬ ଶହ କୋଟି ଟଙ୍କାର ସମ୍ପତ୍ତି ଦାନ କରିଦେଇଛନ୍ତି । ଉତ୍ତରପ୍ରଦେଶ ମୁରାଦାବାଦର ସବୁଠୁ ବଡ ଶିଳ୍ପପତି ହେଉଛନ୍ତି ଡା. ଅରବିନ୍ଦ କୁମାର ଗୋଏଲ । ସବୁ ସମ୍ପତ୍ତି ଗରିବଙ୍କୁ ଦାନ କରିଦେଇଛନ୍ତି ଯାହାର ମୁଳ୍ୟ ୬ ଶହ କୋଟି ଟଙ୍କା ହେବ ।
ସେ କେବଳ ନିଜର ଏକ ଘରକୁ ଛାଡି ସବୁ ଦାନ କରିଦେଇଛନ୍ତି । ୫୦ ବର୍ଷର ସମସ୍ତ ପରିଶ୍ରମର ଫଳ ସମସ୍ତ ସମ୍ପତ୍ତି କୁ ଦାନ କରି ସେ ଏବେ ଚାରିଆଡେ ଚର୍ଚ୍ଚାରେ । ଗୋଏଳ ଏହି ସମ୍ପତ୍ତି ଉତ୍ତରପ୍ରଦେଶ ସରକାରଙ୍କୁ ଦାନ କରିଦେଇଛନ୍ତି । ତେବେ ଉତ୍ତରପ୍ରଦେଶ , ରାଜସ୍ଥାନ , ମହାରାଷ୍ଟ୍ର ସମତେ ଅନକେ ରାଜ୍ୟରେ ତାଙ୍କର ୧୦୦ ରୁ ଉର୍ଧ ଶିକ୍ଷାନୁଷ୍ଟାନ , ବୃଦ୍ଧାଶ୍ରମ , ଏବଂ ହସପିଟାଲ ରହିଛି । କରୋନା ସମୟରେ ମଧ୍ୟ୍ୟ ଗୋଏଲ ଲୋକଙ୍କୁ ସହାୟତା କରିଥିଲେ ।
ଲକଡାଉନ୍ ସମୟରେ ମୁରାଦାବାଦ ର ୫୦ ଗାଁ କୁ ପୋଷ୍ୟ ଗାଁ ଭାବରେ ନେଇ ମାଗଣା ଖାଦ୍ୟ ଓ ଔଷଧ ବଣ୍ଟନ କରିଥିଲେ । ସେ ତାଙ୍କର ମହାନ କାର୍ଯ୍ୟ ପାଇଁ ପୁର୍ବରୁ ବହୁବାର ସମ୍ମାନିତ ହୋଇସାରିଛନ୍ତି । ତାଙ୍କର ସମାଜସେବା ପାଇଁ ପୁର୍ବତନ ରାଷ୍ଟ୍ରପତି ଏପିଜେ ଅବଦୁଲ କଲାମ , ପ୍ରତିଭା ଦେବୀ ସିଂ ପାଟିଲ ଓ ରାମନାଥ କୋବିନ୍ଦ ମଧ୍ୟ୍ୟ ତାଙ୍କୁ ସମ୍ମାନିତ କରିଛନ୍ତି ।
ଗୋଏଲଙ୍କ ଜନ୍ମ ମୁରାବାଦରେ ହୋଇଥିଲା ତାଙ୍କ ପିତା ପ୍ରୋମଦ କୁମାର ଓ ମାତା ଶକନ୍ତୁଳା ଦେବୀ ସ୍ୱାଧୀନତା ସଂଗ୍ରାମୀ ଥିଲେ । ସମ୍ପତ୍ତି ଦାନ କରିସାରିବା ପାରେ ଗଣମାଧ୍ୟ୍ୟମକୁ କହିଲେ ଯେ ସେ ୨୫ ବର୍ଷ ପୁର୍ବେ ମନସ୍ଥ କରିଥିଲେ ଏହି କାର୍ଯ୍ୟ କରିବା ପାଇଁ । ସେ ସମୟର ଏକ ଘଟଣା କହିଥିଲେ । ଡିସେମ୍ବର ମାସ ଥାଏ ଶୀତ ଦିନ ମୁଁ ଟ୍ରେନରେ ଚଢିବା କ୍ଷଣି ସାମନାରେ ଜଣେ ଗିରବ ଲୋକ ଥଣ୍ଡାରେ ଥରୁଥିବାର ନଜର ଆସିଥିଲେ । ତା ପାଖରେ ନା ଚାଦର ଥିଲା ନା ଚପଳ ଥିଲା । ସେ ଲୋକ ଜଣକର କଷ୍ଠ ଦେଖିବା ପରେ ସେ ଆଉ ସମ୍ଭାଳିପାରିନତିଲେ ।
ନିଜ ଜୋତା କାଢି ତାଙ୍କୁ ଦେଇଦେଇଥିଲେ । ମୋ ପାଇଁ ଖାଲି ଗୋଡରେ ବସିବା ଅସହ୍ୟ ହୋଇପଡ଼ିଥିଲା । ଥଣ୍ଡା ଅନୁଭବ କଲେ । ସେ ଭାବିଲେ ଯେ ଏପରି ଅନକେ ଲୋକ ଥିବେ ସଂସାରରେ ଯାହାର ଅବସ୍ଥା ଏମିତି ଥିବ । ସେବେଠାରୁ ଗରିବ ଓ ବେସେହାରାଙ୍କୁ ସାହାର୍ଯ୍ୟ କରିବା ଆରମ୍ଭ କରିଦେଇଥିଲେ । ଜୀବନରେ ଭରସା ନାହିଁ । ତେଣୁ ଜୀବନ ଥିବା ସମୟରେ ନିଜର ସମସ୍ତ ସମ୍ପତ୍ତି ସଠିକ ହାତରେ ଦାନ କରିଦେଇଛନ୍ତି ।
ଅନାଥ ଗରିବ ଓ ବେସେହାରା ଲୋକଙ୍କ କାମରେ ଆସିବ । ଜିଲ୍ଲା ପ୍ରଶାସନ କୁ ଚିଠି ଲେଖିଛି ସେ ଆଗାମୀ କାର୍ଯ୍ୟ କରିବେ । ସମ୍ପତ୍ତି ବିକ୍ରି ପରେ ଯେଉଁ ଅର୍ଥ ଆସିବ ତାହା ବେସେହାରା ଲୋକଙ୍କ ପାଇଁ ମାଗଣା ଶିକ୍ଷା ଏବଂ ଚିତ୍କିସାରେ ଲାଗିବ । ତାଙ୍କର ଏପରି କାର୍ଯ୍ୟ ପାଇଁ ସାରା ଦେଶରେ ସେ ପ୍ରଶଂସାର ପାତ୍ର ।
ଲକ୍ଷ୍ନୌଃ ଉତ୍ତର ପ୍ରଦେଶର ହମିରପୁର ପୁଲିସ ହାତରେ ଦୁଇ ନକଲି ବିଧାୟକ। ଦୁଇ ନକଲି ନିଜକୁ ବିଧାୟକ ପରିଚୟ ଦେଇ ଲୋକଙ୍କଠାରୁ ଆଦାୟ କରୁଥିଲେ ବଟି। ଏବେ ପୁଲିସ ଉଭୟଙ୍କୁ ଗିରଫ କରିବା ସହ ସେମାନଙ୍କଠାରୁ ଏକ ସ୍କର୍ପିଓ ଜବତ ହୋଇଛି। ଗାଡିରେ ବିଜେପି ପତାକା ସହ ବିଧାୟକ ଲେଖା ଯାଇଛି। ଏବେ ପୁଲିସ ଉଭୟଙ୍କୁ ଗିରଫ କରି ସେମାନଙ୍କ ନାମରେ ୫ଟି ମାମଲା ଦାୟର କରିଛି।
ହମିଦପୁର ପୁଲିସ ଅନୁଯାୟୀ, ଦୁଇ ଜଣ ଯୁବକ ନିଜକୁ ବିଧାୟକ କହି ଟ୍ରକ ଚାଳକଙ୍କ ଠାରୁ ଅବୈଧ ବଟି ଆଦାୟ କରୁଥିବା ସୂଚନା ପାଇଥିଲା ପୁଲିସ। ପୁଲିସ ଘଟଣାସ୍ଥଳକୁ ଯିବାରୁ ଉଭୟ ସ୍କର୍ପିଓ ସହ ସେଠାରୁ ଫେରାର ହେବାକୁ ଚେଷ୍ଟା କରୁଥିବା ବେଳେ ପୁଲିସ ଉଭୟଙ୍କୁ ମାଡିବସିଥିଲା। ସେମାନଙ୍କଠାରୁ ପୁଲିସ ୭୧,୪୯୦ ଟଙ୍କା ଜବତ କରିଛି।
ପଚରାଉଚରାରୁ ପୁଲିସ ଜାଣିବାକୁ ପାଇଛି କି, ଉଭୟ କାନପୁରର କେଦବଇ ନଗରର ବାସିନ୍ଦା ଅନିରୁଦ୍ଧ ସିଂହ ଓ ନିର୍ଭୟ ସିଂହ। ଦୁଇଜଣ ଦୀର୍ଘ ସମୟରୁ ସ୍କର୍ପିଓରେ ବିଧାୟକ ବତି ଲଗାଇବା ସହ ଅବୈଧ ବଟି ଆଦାୟ କରି ଆସୁଥଲେ। ପୁଲିସ ସୂଚନା ପାଇ ସେମାନଙ୍କୁ ଗିରଫ କରିଥବା ହମିରପୁର ଏସପି ଶୁଭମ ପଟେଲ କହିଛନ୍ତି।
ଓଟିଏମ୍ ର ଅନ୍ତିମ ସଂସ୍କାର!
Naxatra News, a NK Media Venture is the first 24x7 Odia Current affairs and News channel of Odisha. Set up in 2009 and headquartered at Bhubaneswar, it believes in its motto "POWER OF TRUTH". Known for raising social issues through its hard hitting stories and shows, Naxatra News is Odisha's only Unbiased News Channel which is driven towards the welfare of the people.
